CELEX: 32016R0951
Language: mt
Date: 2016-06-15 00:00:00
Title: Regolament ta' Implimentazzjoni tal-Kummissjoni (UE) 2016/951 tal-15 ta' Ġunju 2016 li japprova s-sustanza attiva b'riskju baxx Trichoderma atroviride tar-razza SC1, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 (Test b'rilevanza għaż-ŻEE)

16.6.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 159/6
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/951
      tal-15 ta' Ġunju 2016
      li japprova s-sustanza attiva b'riskju baxx Trichoderma atroviride tar-razza SC1, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 22(1) flimkien mal-Artikolu 13(2) tiegħu,
      Billi:
      
                  (1)
               
               
                  F'konformità mal-Artikolu 7(1) tar-Regolament (KE) Nru 1107/2009, fis-6 ta' Novembru 2012 Franza rċeviet applikazzjoni mingħand BI-PA NV għall-approvazzjoni tas-sustanza attiva Trichoderma atroviride tar-razza SC1. F'konformità mal-Artikolu 9(3) ta' dak ir-Regolament, bħala l-Istat Membru relatur, fil-5 ta' Frar 2013 Franza għarrfet lill-Kummissjoni bl-ammissibbiltà tal-applikazzjoni.
               
            
                  (2)
               
               
                  Fis-27 ta' Mejju 2014, l-Istat Membru relatur ressaq abbozz ta' rapport tal-valutazzjoni lill-Kummissjoni u għadda kopja lill-Awtorità Ewropea dwar is-Sigurtà fl-Ikel (minn hawn 'il quddiem imsejħa “l-Awtorità”), li jivvaluta jekk din is-sustanza attiva hix mistennija tissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009.
               
            
                  (3)
               
               
                  L-Awtorità kkonformat mal-Artikolu 12(1) tar-Regolament (KE) Nru 1107/2009. F'konformità mal-Artikolu 12(3) tar-Regolament (KE) Nru 1107/2009, l-Awtorità talbet lill-applikant biex jipprovdi informazzjoni addizzjonali lill-Istati Membri, lill-Kummissjoni u lill-Awtorità. Il-valutazzjoni tal-informazzjoni addizzjonali mill-Istat Membru relatur tressqet lill-Awtorità fl-għamla ta' abbozz aġġornat ta' rapport tal-valutazzjoni fi Frar tal-2015.
               
            
                  (4)
               
               
                  Fil-21 ta' April 2015, l-Awtorità kkomunikat il-konklużjoni tagħha lill-applikant, lill-Istati Membri u lill-Kummissjoni dwar jekk is-sustanza attiva Trichoderma atroviride tar-razza SC1 hix mistennija tissodisfa l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009 (2). L-Awtorità ppubblikat il-konklużjoni tagħha.
               
            
                  (5)
               
               
                  Fl-10 ta' Diċembru 2015, il-Kummissjoni ppreżentat ir-rapport tar-reviżjoni dwar is-sustanza attiva Trichoderma atroviride tar-razza SC1 lill-Kumitat Permanenti dwar il-Pjanti, l-Annimali, l-Ikel u l-Għalf, flimkien ma' abbozz ta' Regolament li jistipula li s-sustanza attiva Trichoderma atroviride tar-razza SC1 hija approvata.
               
            
                  (6)
               
               
                  L-applikant ingħata l-possibbiltà jippreżenta l-kummenti dwar ir-rapport tar-reviżjoni.
               
            
                  (7)
               
               
                  Fejn jidħol xi wieħed jew uħud mill-użi rappreżentattivi ta' mill-anqas prodott wieħed għall-protezzjoni tal-pjanti li fih is-sustanza attiva, u b'mod partikolari l-użi li ġew eżaminati u spjegati fir-rapport tar-reviżjoni, ġie stabbilit li l-kriterji tal-approvazzjoni previsti fl-Artikolu 4 tar-Regolament (KE) Nru 1107/2009 huma ssodisfati. Għalhekk qed jitqies li dawk il-kriterji għall-approvazzjoni ġew issodisfati. Għaldaqstant jixraq li Trichoderma atroviride tar-razza SC1 tiġi approvata.
               
            
                  (8)
               
               
                  Barra minn hekk, il-Kummissjoni tqis ukoll li Trichoderma atroviride tar-razza SC1 hija sustanza attiva b'riskju baxx skont l-Artikolu 22 tar-Regolament (KE) Nru 1107/2009. It-Trichoderma atroviride tar-razza SC1 mhix sustanza ta' tħassib u tissodisfa l-kundizzjonijiet stabbiliti fil-punt 5 tal-Anness II tar-Regolament (KE) Nru 1107/2009. It-Trichoderma atroviride tar-razza SC1 hi razza tat-tip selvaġġ u iżolata mill-injam immermer tal-ġellewż fl-Italja. Din mhix patoġenika jew virulenti għall-bnedmin jew għall-annimali. L-esponiment addizzjonali tal-bnedmin, tal-annimali u tal-ambjent għall-użi approvati skont ir-Regolament (KE) Nru 1107/2009 huwa mistenni jkun negliġibbli meta mqabbel mal-esponiment mistenni f'sitwazzjonijiet naturali realistiċi.
               
            
                  (9)
               
               
                  Għaldaqstant jixraq li t-Trichoderma atroviride tar-razza SC1 tiġi approvata bħala sustanza b'riskju baxx għal ħmistax-il sena. F'konformità mal-Artikolu 13(4) tar-Regolament (KE) Nru 1107/2009, l-Anness tar-Regolament ta' Implimentazzjoni tal-Kummissjoni (UE) Nru 540/2011 (3) għandu jiġi emendat skont dan.
               
            
                  (10)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      L-approvazzjoni tas-sustanza attiva b'riskju baxx
      Is-sustanza attiva Trichoderma atroviride tar-razza SC1, kif jispeċifika l-Anness I, hija approvata bil-kundizzjonijiet stipulati f'dak l-Anness.
      Artikolu 2
      Emendi fir-Regolament ta' Implimentazzjoni tal-Kummissjoni (UE) Nru 540/2011
      L-Anness tar-Regolament ta' Implimentazzjoni tal-Kummissjoni (UE) Nru 540/2011 huwa emendat skont l-Anness II ta' dan ir-Regolament.
      Artikolu 3
      Id-dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-15 ta' Ġunju 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 309, 24.11.2009, p. 1.
      
         (2)  L-EFSA Journal 2015;13(4):4092. Jinsab fuq: www.efsa.europa.eu.
      
         (3)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).
      
         ANNESS I
         
                     L-Isem Komuni, In-Numri ta' Identifikazzjoni
                  
                  
                     Isem IUPAC
                  
                  
                     Purità (1)
                     
                  
                  
                     Id-data tal-approvazzjoni
                  
                  
                     L-iskadenza tal-approvazzjoni
                  
                  
                     Dispożizzjonijiet speċifiċi
                  
               
                     
                        Trichoderma atroviride tar-razza SC1
                     In-numru tal-adeżjoni CBS 122089 fil-ġbir ta' Centraalbureau voor Schimmelcultures (CBS) f'Utrecht, in-Netherlands
                     Nru CIPAC: 988
                  
                  
                     Mhux applikabbli
                  
                  
                     konċentrazzjoni minima ta' 1 × 1010 CFU/g
                  
                  
                     Is-6 ta' Lulju 2016
                  
                  
                     Is-6 ta' Lulju 2031
                  
                  
                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tar-reviżjoni dwar it-Trichoderma atroviride tar-razza SC1, u b'mod partikolari l-Appendiċijiet I u II tiegħu.
                     F'din il-valutazzjoni ġenerali, l-Istati Membri għandhom jagħtu attenzjoni speċjali lill-protezzjoni tal-operaturi u tal-ħaddiema, u jagħrfu li l-mikroorganiżmi huma meqjusin bħala sensitizzaturi potenzjali. Meta xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                     Il-produttur għandu jiżgura li l-kundizzjonijiet ambjentali jinżammu b'mod strett u li matul il-proċess tal-manifattura ssir analiżi tal-kontroll tal-kwalità.
                  
               
            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tar-reviżjoni.
      
      
         ANNESS II
         Fil-Parti D tal-Anness tar-Regolament ta' Implimentazzjoni (UE) Nru 540/2011, tiżdied l-entrata li ġejja:
         
            
                         
                     
                     
                        L-Isem Komuni, In-Numri ta' Identifikazzjoni
                     
                     
                        Isem IUPAC
                     
                     
                        Purità (*)
                        
                     
                     
                        Id-data tal-approvazzjoni
                     
                     
                        L-iskadenza tal-approvazzjoni
                     
                     
                        Dispożizzjonijiet speċifiċi
                     
                  
                        “7
                     
                     
                        
                           Trichoderma atroviride tar-razza SC1
                        In-numru tal-adeżjoni CBS 122089 fil-ġbir ta' Centraalbureau voor Schimmelcultures (CBS) f'Utrecht, in-Netherlands
                        Nru CIPAC: 988
                     
                     
                        Mhux applikabbli
                     
                     
                        konċentrazzjoni minima ta' 1 × 1010 CFU/g
                     
                     
                        Is-6 ta' Lulju 2016
                     
                     
                        Is-6 ta' Lulju 2031
                     
                     
                        Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tar-reviżjoni dwar it-Trichoderma atroviride tar-razza SC1, u b'mod partikolari l-Appendiċijiet I u II tiegħu.
                        F'din il-valutazzjoni ġenerali, l-Istati Membri għandhom jagħtu attenzjoni speċjali lill-protezzjoni tal-operaturi u tal-ħaddiema, u jagħrfu li l-mikroorganiżmi huma meqjusin bħala sensitizzaturi potenzjali. Meta xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                        Il-produttur għandu jiżgura li l-kundizzjonijiet ambjentali jinżammu b'mod strett u li matul il-proċess tal-manifattura ssir analiżi tal-kontroll tal-kwalità.”
                     
                  
         
            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tar-reviżjoni.